روسیا مرکز بانکی باشقانی الویرا نابیولینا، قلوبال ایقتیصادین گئده‌رک نامعلوم بیر حالا گلدیگینی ایفاده ائده‌رک، روسیانین ایقتیصادی بؤیومه‌سی اوچون کریتیک اهمیته صاحب آلت یاپی اصلاحات‌لاری درحال حیاتا کئچیرمه‌لری لازیم اولدوغونو سؤیله‌دی.
نابیوللینا، روس پارلامنتی‌نین آلت قانادی دومادا ائتدیگی دانیشمادا، روس ایقتیصادین‌داکی سون گلیشمه‌لره دایر قیمتلندیرمه‌لر ائتدی. اؤلکه‌دکی اینفلیاسیون ریسک‌لری‌نین آزالدیغینا ایشاره ائدن نابیولینا، "فایزی داها دا ائندیرمک اوچون پوتانسیلیمیز موجود. داوام‌لی نیگران اولدوغوموز موضوع اولان خالقین اینفلیاسیون گؤزلنتی‌سی دوشور. آنجاق فایزی درحال سالاق دئیه قرار آلماق اوچون تلسیک ائتمیه‌جکیک. "دئیه دانیشدی.
قلوبال ایقتیصادی گلیشمه‌لرین اومید وئرمدیگینه وورغو ائدن نابیولینا، "قلوبال ایقتیصادین گئده‌رک نامعلوم بیر حالا گلدیگینی فرض ائتسک، ایقتیصادی بوگوممیزین اؤنون‌دکی ان بؤیوک مانع حاضیردا آلت یاپی اصلاحات‌لار." دئدی.
روسیادا یاتیریملارین آرتماسی اوچون آلت یاپی اصلاحات‌لارین شرط اولدوغونو وورغولایان نابیولینا، "روسیانین ایقتیصادی بؤیومه‌سی اوچون کریتیک اهمیته صاحب آلت یاپی اصلاحات‌لاری درحال حیاتا کئچیرملیگیک. بو موضوعدا زمانی الدن مره‌میه‌ییک. "آچیقلاماسینی ائتدی.
2015-جی ایله باشین‌دان بو یانا فایز درجه‌لرینی یوزده 17 سویه‌سین‌دن پیلله‌لی اولا‌راق ائندیرن روسیا مرکزی بانکی، اوکتوبر آییندا سیاست فایزینی یوزده 6.5-ا قدر سالمیشدی
